Tvrđava Todorovo
<s>Tvrđava Todorovo nastala je u periodu srednjeg vijeka na području općine Velika Kladuša, Bosna i Hercegovina.</s><s>Tvrđava je zajedno sa džamijom proglašena za nacionalni spomenik Bosne i Hercegovine</s>

<s>Lokacija  
Od Velike Kladuše naselje Todorovo udaljeno je 12 km, a od Cazina 22 km.</s><s>Tvrđava se nalazi na niskom brijegu uz cestu.</s>

<s>Historija</s>

<s>Tvrđava Todorovo  bila je jedna od važnijih starih gradova zapadne Bosne.</s><s>Sagrađena je krajem XV i početkom XVI vijeka.</s><s>Grad je bio samostalan, ali pod zaštitom grada Krupe i knezova Babonjića Blagajskih.</s><s>Godine 1531. dolazi u posjed knezova Zrinjskih.</s><s>Kapetan Mihajlo Deli Todor upravljao je gradom do 1560. godine, kada je osmanska vojska napala grad i tom prilikom ga razorila.</s><s>U spomen na kapetana Deli Todora, koji je tom prilikom ubijen, grad dobija naziv – Novi Todor, a kasnije Todorovo.</s><s>Osmanska vojska je zauzela Todorovo 1578. godine, a grad je stalno nastanjen tek od 1635. godine.</s><s>Za vrijeme osmanske vlasti Todorovo postaje utvrđeni centar stalne vojne posade.</s><s>Gradskom vojnom posadom zapovijedao je dizdar.</s><s>Više puta ovaj grad opsijedala je austro-ugarska vojska (1682, 1684, 1685, 1696 godine).
džamiju u Todorovu gradili su primorski majstori i sagrađena je 1868. godine.</s><s>Služila je svojoj namjeni sve do 1973. godine kada je napravljena nova potkupolna džamija izvan starog grada.</s>

<s>Opis   
Tvrđava je građena u dvije faze.</s><s>Srednjovjekovna građevina obuhvatala je veliku kulu i vanjski bedem i građena je u gotskom stilu.</s><s>Druga faza izgradnje potječe iz osmanskog perioda kada je na zapadnoj strani dograđen novi veliki bedem u obliku nepravilnog jednakostraničnog šesterougla.</s><s>Tlocrtna osnova ovog dijela tipična je za osmanske tvržave u dolini rijeke Une, što je razlikuje od  osnova utvrđenih gradova u drugim dijelovima Bosne.</s>

<s>Dijelovi kamenog zida okrugle branič kule i dijelovi zidova istočnog bedema jedino su preostali od Starog grada Todorova.</s><s>Ostali zidovi su utonuli ili su razneseni i korišteni za novu gradnju.</s>

<s>Džamija 
U Bosni i Hercegovini je bilo 786 džamija sa drvenom munarom ili 70%.</s><s>Džamija u Todorovu predstavljala je jednu od [Arhitekura|arhitektonski]] najvrednijih džamija sa drvenom munarom u Bosni i Hercegovini.</s><s>Bila je pokrivena četvorovodnim krovom sa pokrovom od šindre.</s><s>Pripada tipu jednoprostornih džamija, sa tendencijom da se u okviru jednog objekta primi što više vjernika.</s><s>To je postignuto postavljanjem dva drvena mahfila u dva nivoa, po čemu je ovaj objekat džamije karakterističan.</s>

<s>Danas džamije u Todorovu nema krovne konstrukcije, niti prozora i vrata.</s><s>Kameni zidovi džamije su gotovo u cjelosti sačuvani.</s>

<s>Literatura 
 Hamdija Kreševljaković, Naše starine 1953 -Stari bosanski gradovi
 Husref Redžić, 2009 -Srednjovjekovni gradovi u Bosni i Hercegovini
 Madžida Bećirbegović, Publishing, Sarajevo, 1999.</s><s>-Džamije sa drvenom munarom u Bosni i Hercegovini</s>

<s>Reference</s>

<s>Vanjski linkovi 
 Općina Velika Kladuša
Nacionalni spomenici u Velikoj Kladuši
T</s>

